GiliGold/VAD_KnessetCorpus huggingface dataset:
<יוסי וולפסון: זה היה גם בטיוטת התקנות הקודמת שהייתה.
<קריאה: ואם לא יהיה פתרון?
<יוסי וולפסון: ואם לא יהיה פתרון, אז ידחו את זה ל-2019, 2020, או יבטלו את זה.
<יוסי וולפסון: כל יום שר החקלאות יכול להגיש - - -
עמרם מצנע: לא, חברים, שנייה.
עמרם מצנע: אני מחפש דרך, אי אפשר לקבוע שב-1 בינואר 2018 מתיישרים אחת, שתיים, שלוש.
עמרם מצנע: זה אי אפשר לקבוע.
עמרם מצנע: השאלה אם יש מקום להכניס בתקנות תאריך יעד שהוא לא מחייב אבל הוא הצהרתי.
<יוסי וולפסון: אפשר גם לבקש - - -
עמרם מצנע: לא, אני לא שואל אותך, אני שואל את היועצים המשפטיים.
<עידו בן יצחק: צריך לראות איך בונים את זה.
<עידו בן יצחק: אפשרי כעיקרון, אבל אם אנחנו קובעים את הכול כהוראת שעה אז - - -
עמרם מצנע: לא, מה שאומרים זה שלא קובעים הוראת שעה, מאשרים את התקנות כפי שהן, מוסיפים רק סעיף שאומר שמשרד החקלאות ידווח לוועדת החינוך, התרבות והספורט שנתיים מיום כניסת התקנות על התקדמות בתחום המחקר, בנושא סעיפים אלה, אלה ואלה.
<עידו בן יצחק: זה אפשרי, זה אין בעיה.
עמרם מצנע: נוסיף עוד משפט שאומר, בנושא תקנות אלה, הבאות להגן על חזירים והחזקתם, היעד הוא לקראת 1 בינואר 2018, מה היעד?
<עידו בן יצחק: שלא יהיה סירוס?
<עידו בן יצחק: אז המשמעות היא להגיד שסעיף הסירוס יפקע בתאריך מסוים.
<עידו בן יצחק: אחרת אין לזה משמעות.
<יוסי וולפסון: אנחנו כן רוצים שאם ימשיכו בסירוס כן ישתמשו בחומרי השיכוך וכל הדברים האלה, אנחנו רק רוצים שיהיה יעד שממנו אסור - - -
עמרם מצנע: אני מציע לא להסתבך, כי יש בעיה, התקנה צריכה להיות כן או לא, היא לא יכולה להיות יעדים או הצהרות.
עמרם מצנע: אנחנו נוציא סיכום של הוועדה שבו נכניס את כל האלמנטים האלה שדיברנו עליהם, כולל ההתיישרות לפי התקנות האירופאיות שיחולו ב-2018.
עמרם מצנע: סיכום שהוא בעצם המלצות.
עמרם מצנע: בתקנות עצמן אנחנו נכניס בעצם חובת דיווח של משרד החקלאות בתוך שנתיים מכניסת התקנות לתוקף על התקדמות המחקר בתחומים שדיברנו עליהם, אחת, שתיים, שלוש וארבע.
עמרם מצנע: האם זה נראה לכם?
<אודליה אסולין דגני: זה לא מחייב אותם לכלום.
עמרם מצנע: בסדר, לא מחייב, כי אנחנו מדברים פה על מחקרים.
<רעות הורן: בוא נעשה משהו אחד לטובתם של החזירים.
עמרם מצנע: עשינו הרבה לטובתם של החזירים מהמצב הנוכחי שאין תקנות.
<יוסי וולפסון: יכול להיות שכן אפשר להשתמש בניסוח שייתן דיווח לעניין תקנות אלה ואלה ואלה, לרבות האפשרות לאסור סירוס כירורגי ללא הרדמה.
<עידו בן יצחק: המחקר יכול לבחון את - - -
<יוסי וולפסון: כן, אבל אני חושב שלהכניס את המונח, את האפשרות לאסור את הסירוס הכירורגי ללא הרדמה, ברגע שהוא נמצא שם - - -
עמרם מצנע: לא, אני רוצה להכניס את האפשרות לביטול הסירוס.
עמרם מצנע: זה בכלל.
<יוסי וולפסון: כן, לאיסור הסירוס הכירורגי, כי סירוס כימי - - -
<עידו בן יצחק: אלה הדברים שצריכים להיחקר.
עמרם מצנע: רגע, אני מנסה לתרגם את מה שאתה אומר לשפה תקנונית ולומר משפט שאומר, כפי שאמרנו, משרד החקלאות או המשרד הממונה ידווח לוועדת החינוך בתוך שנתיים מהכניסה על התקדמות המחקר בתחומים אלה ואלה וכן האפשרות להפסיק לחלוטין את ההתערבות הכירורגית.
עמרם מצנע: שזו אמירה הצהרתית.
<קריאה: הסירוס.
עמרם מצנע: ההתערבות הכירורגית זה גם הסירוס, גם הקיטום וגם השיוף.
עמרם מצנע: שלושת הדברים האלה שהם התערבות כירורגית.
<יוסי וולפסון: עוד בקשה לגבי הסיכום של הוועדה, אני חושב שפה גם המשרד להגנת הסביבה וגם משרד החקלאות צריכים להסכים לזה, זה אם בסיכום של הוועדה תהיה בקשה מהממשלה לבחון את החלופה הזאת של גידול על רפד, כי אני מבין שגם המשרד להגנת הסביבה מאוד מאוד דוחף לזה, גם משרד החקלאות מעוניין בזה ויש משרד אחד שלא נמצא פה, שלא ברור - - -
עמרם מצנע: משרד הפנים.
עמרם מצנע: ברור לחלוטין מה תהיה עמדתו, אבל אנחנו מנסים לטפל בזה.
<יוסי וולפסון: כן, אבל אם תהיה פנייה רשמית של הוועדה יכול להיות שזה יחייב את המשרדים לשבת יחד ולנסות להתקדם ולראות מה פה רציני או לא רציני.
עמרם מצנע: אני רוצה שנסכם את הדברים ואחר כך נראה מה נכנס בסיכום.
עמרם מצנע: היועצת המשפטית, המשפט שאמרנו ברור?
עמרם מצנע: תיכף נדבר על מה כתוב בסיכום, חבל שברחה לי היועצת המשפטית של המשרד שלכם, כי יש עוד דבר שעלה, שאתם לא זוכרים אותו אולי, זה הסיפור של המט"שים, החובה היום של מט"ש - - - יש לנו עוד סעיף?
<עידו בן יצחק: כן, סעיף 31.
<עידו בן יצחק: (מקריא): "31.
<עידו בן יצחק: הוראת מעבר.
<עידו בן יצחק: "על אף האמור בתקנה 12(1), בתקופה שעד תום שישה חודשים מיום התחילה לא תוחזק חזירה מבכירה או חזירה לרבייה בבידוד בתא הזרעה למשך זמן העולה על עשרים ושמונה ימים".
<עידו בן יצחק: התקנות היום בנוסח שאושר קובעות שמבכירות צריכות להיות מארבעה ימים לפני המועד הצפוי להזרעה עד יומיים לאחר סיום ההזרעה - - -
עמרם מצנע: מה זה הסעיף הזה?
<יוסי וולפסון: ייקח להם זמן לשנות את המבנה של התאים וכו'.
<עידו בן יצחק: זה נותן להם עוד זמן.
עמרם מצנע: אז אנחנו מאשרים אותו.
עמרם מצנע: מישהו רוצה להעיר עוד משהו לפני שאני מאשר את ה - - -
<קריאה: סעיף 31?
<עידו בן יצחק: נותנים לכם תקופת מעבר יותר גדולה במעבר לתאי - - -
<סלימאן עראף: זה כן.
עמרם מצנע: הוועדה מאשרת את התקנות במלואן.
<סלימאן עראף: מה לגבי הנושא שהתחלת לדבר עליו עכשיו, מבחינת המט"שים?
עמרם מצנע: זה אישרנו את התקנות.
עמרם מצנע: לגבי הסיכום, באמת עלה הנושא על ידי המגדלים שאתם מחייבים אותם היום את השופכין שלהם לנתב למט"שים אזוריים.
עמרם מצנע: אני מניח שכולם הולכים לחיפה.
עמרם מצנע: יש פה אמירה, טענה לפחות, שמבחינת יעילות ואיכות יש אולי יתרון לכך שלכל חווה כזו יהיה מט"ש משלה, או לצבר חוות, כי הטיפול בשופכין של החזירים הוא טיפול מיוחד.
עמרם מצנע: אני לא מחכה לתשובה, אבל אני הולך להכניס את זה בסיכום כדי שתבדקו את זה.
עמרם מצנע: אני בטח מדבר גם בשם מט"ש חיפה, שאני מכיר אותו במקרה, שזה בטח יהיה להם רק לתועלת.
עמרם מצנע: שיהיה אפשר להקים מט"ש עצמאי לקבוצת מגדלים, אני מניח שלכם בקיבוץ להב יש - - -
<יוסי כהן: מט"ש נפרד.
עמרם מצנע: שתיים, דיברנו על משרד הפנים, העניין של לאפשר הקמת מקומות גידול לחזירים חדשים כולל בדרום - - -
<שאול פוצי: או לאפשר הרחבת חזיריות באזורים המאושרים בתנאי שההרחבה תהיה על רפד.
עמרם מצנע: בעצם הפנייה למשרד הפנים זה לבחון שינוי - - -
<יוסי וולפסון: לפנות למשרד הפנים בבקשה לשנות את חוק החזיר נראה לי קצת - - - אבל באמת יש שטחים שאנחנו מדדנו סביב - - -
עמרם מצנע: לא, לא לשנות.
עמרם מצנע: לפתוח את החוק, זה מחייב שינוי חוקי.
<רעות הורן: אבל גם בחוק הקיים אפשר להקים עוד חזיריות על רפד, אבל צריך את האישור של ועדת תכנון ובנייה.
<יוסי וולפסון: יש בעיה כנראה עם ועדות תכנון ובנייה, שגם כשיש שטח רלוונטי הן לא מאשרות מבנים - - -
עמרם מצנע: אבל היום החוק קובע בדיוק את המקום שבו מותר לגדל חזירים.
<יוסי וולפסון: את המועצות האזוריות שבהן מותר לגדל.
עמרם מצנע: שזה אחת בעצם, זה אעבלין.
<יוסי וולפסון: אעבלין ועוד כמה.
<יוסי וולפסון: למשל בחזיריות של אעבלין אנחנו בדקנו - - -
<קריאה: רק אעבלין, מה זה כמה?
<יוסי וולפסון: על גבי המפה, בתוך אותן חלקות שקיימות חזיריות, בסך הכול מדובר בהרחבה של משהו כמו 30%, עוד בערך 50 דונם, זה קיים כבר בתוך אותן חלקות שיש עליהן חזיריות.
<יוסי וולפסון: מי שמבין במשפטים, אם יש חלקה, ברור שהבעלות על אותה חלקה היא בעלות מלאה ויש פה מכשול שלא נובע מהחוק, אלא מהתנהלות בלתי חוקית לכאורה של ועדות תכנון ובנייה שמסרבות להתיר היתרי בנייה חדשים.
<יוסי וולפסון: כנראה בגיבוי של משרד הפנים.
<יוסי וולפסון: בנוסף יש גם כמובן בתוך שטחי המועצות האזוריות - - -
עמרם מצנע: אין פה שום עבירה על החוק.
עמרם מצנע: כל ועדת תכנון, היא צריכה לנמק כמובן, אבל היא סוברנית לא לאשר.
<יוסי וולפסון: לא, בשיקול דעת סביר.
<יוסי וולפסון: אם שיקול הדעת שלה, למרות שהחוק כן מאפשר להקים חזיריות, 'אני מטעמים אידיאולוגיים דתיים לא מאשרת לך הרחבה' - - -
עמרם מצנע: אני לא מניח שראשי הרשויות האלה מטעמים אידיאולוגיים - - - למרות שבעצם עוד פעם, אלה נוצרים ומוסלמים.
<יוסי וולפסון: כן, אני שמעתי.
<יוסי וולפסון: שמעתי שראש מועצת אעבלין מאוד נהנה מהארנונה שהוא מקבל, אבל לא מוכן לאשר מבנים חדשים.
<נדב גלאון: זה לא מדויק.
<נדב גלאון: אני דיברתי הבוקר עם מנהל המחוז של משרד החקלאות, אמיר אנטלר, והוא בהחלט לא מחזיק בדעה הזו.
<נדב גלאון: דווקא ראש המועצה לא מתנגד, זה תקוע במקומות אחרים.
<יוסי וולפסון: אוקיי, אז איפשהו זה תקוע מטעמים לא ענייניים.
עמרם מצנע: הפנייה תהיה למשרד הפנים, כדי לבחון את כלל הנושאים הקשורים ביכולת להרחיב חזיריות קיימות ולבנות חזיריות חדשות, כולל בדרום הארץ.
<רעות הורן: אז חשוב לדייק ולומר שזה גידול על רפד, כי כל הרחבה - - -
עמרם מצנע: הסעיף הנוסף - - -
<רעות הורן: בכל העניין של ההרחבה דיברנו על הרפד.
<יוסי כהן: זה דיון אחר, אי אפשר להכניס לפה - - -
<יוסי וולפסון: לא, אנחנו בענייני רווחת בעלי חיים.
<רעות הורן: לא בשביל שיהיו לכם עוד חזיריות.
<יוסי כהן: גם אני.
<יוסי כהן: תאמין לי שגם אני, למרות מה שאתה חושב.
<יוסי וולפסון: אתם יכולים להרחיב כי אתם בכלל לא - - -
עמרם מצנע: חברים, תנו לי רגע, אנחנו לא מתחילים עכשיו דיון חדש.
עמרם מצנע: כבר עברנו את המועד ב-40 דקות, לא היה לי דיון כזה.
עמרם מצנע: בסיכום לכתוב שמשרד החקלאות יבחן מה הדרישות, מה נכון להציב, לדרוש, בפני הקמת חזיריות חדשות בעתיד מבחינת שיטות הגידול, שימנעו את הצורך בהתערבויות כירורגיות או הגבלת תנועתם של החזירים והחזירות.
עמרם מצנע: יהודית תנסח את זה אחר כך יותר טוב ממני.
עמרם מצנע: בואו נראה אם רשמתי לי.
עמרם מצנע: כן, בסיכום כדאי להתייחס לנושא המחקר.
עמרם מצנע: אנחנו נתייחס בסיכום גם לנושא המחקר.
<יהודית גידלי: וקודם ביקשת שתוך שלושה חודשים משרד החקלאות - - -
עמרם מצנע: לא, אנחנו מורידים את זה.
עמרם מצנע: דרך אגב, אנחנו כבר פנינו לשר הפנים ושר החקלאות במכתב שיצא בעקבות הישיבה הקודמת.
עמרם מצנע: לא קיבלנו תשובה, אבל פנינו כבר.
עמרם מצנע: חברים, בשם החזירים אני רוצה להודות לכם.
עמרם מצנע: אני חושב שהיה באמת בסוף דיון פורה ונדמה לי שהגענו להבנות משותפות כיצד להתקדם בנושא הכאוב, הרגיש והמורכב הזה.
עמרם מצנע: אני שמח שאנחנו נפגשים כאן.
עמרם מצנע: דרך אגב, למי שמודאג, זה חדר מוגן.
עמרם מצנע: אנחנו נצלול ישר לעניין, בלי לדבר על המצב הנוכחי שמדברים עליו מספיק.
עמרם מצנע: קודם כל, אני מודה למשרד התרבות והספורט שבאמת עמד בלוח זמנים שקבענו ומגיש לנו את התקנות.
עמרם מצנע: אני מקווה שנעביר אותן ונראה אם צריך לתקן.
אורלי פרומן: אנחנו הבאנו את התקנות לאחר דיון משותף עם המרכזים, כך שמה שאנחנו מביאים לכאן זה בהסכמת כולם.
אורלי פרומן: אנחנו אכן מקווים שהדיון יהיה ענייני וקצר ונוכל לפרסם את התקנות.
<מירב ישראלי: תקנות להסדר ההימורים בספורט (קביעת תחומי פעילות וסוגי שירותים של ארגון ספורט נתמך והכשרה לנושאי משרה), התשע"ד-2014 בתוקף סמכותי לפי סעיף 9(ב1)(5)(ב) ו-(ג) ו-(ג1) לחוק להסדר ההימורים בספורט, התשכ"ז-1967 (להלן – החוק) ובאישור ועדת החינוך, התרבות והספורט של הכנסת, אני מתקינה תקנות אלה: הגדרות "אגודת ספורט", "איגוד ספורט" או "התאחדות ספורט" – כהגדרתם בחוק הספורט.
<מירב ישראלי: "ארגון ספורט נתמך" – כמשמעותו בסעיף 9(ב1)(5)(א) לחוק – הגדרנו את זה בתיקון מספר 7.
<מירב ישראלי: "חוק הספורט" – חוק הספורט, התשמ"ח-1988.
<מירב ישראלי: "מועדון ספורט" – כהגדרתו בחוק הספורט.
<מירב ישראלי: תחומי פעילות תחומי הפעילות שבהם רשאי ארגון ספורט נתמך להשתמש בכספי התמיכה המגיעים לו לפי סעיף 9(ב1)(5) לחוק הם אלה: תמיכה בספורט העממי-חובבני וקידומו, ובלבד שלא תפחת מחמישים אחוזים מהיקף פעילותו כנדרש בסעיף 9(ב1)(5) לחוק, ובכלל זה - ארגון ליגות ותחרויות של ספורט עממי-חובבני.
<מירב ישראלי: סיוע ומתן חסות לפעילויות של ספורט עממי-חובבני.
<מירב ישראלי: ארגון השתתפות נציגות ישראלית בפעילויות ספורט עממי-חובבני בחוץ לארץ.
<מירב ישראלי: קידום פעילות גופנית וספורט במקומות עבודה.
<מירב ישראלי: שיווק וקידום המודעות לפעילות גופנית בקרב הציבור הרחב.
<מירב ישראלי: הוצאות תפעול של ארגון הספורט הנתמך לרבות קיום קשרים בין לאומיים עם ארגונים דומים בעולם.
<מירב ישראלי: אספקת השירותים המפורטים בתקנה 3 לאגודות ספורט או למועדוני ספורט, בין ללא תמורה ובין בתמורה שמשלמים האגודה או המועדון בעד חלקם בעלות השירותים.
<מירב ישראלי: ורשאי ארגון ספורט תמך לתת מימון ביניים לאגודה או למועדון עד לקבלת התשלום מהם עבור אותם שירותים, ובלבד שייחתם הסכם בכתב לגבי אותם שירותים ומימון הביניים שיינתן.
<מירב ישראלי: נחתם הסכם בכתב, רשאי ארגון ספורט תמך לדרוש בטוחות מהאגודות או מהמועדונים בעד אותו מימון ביניים, שיפורטו בהסכם האמור.
<מירב ישראלי: תקנה 2 בעצם עוסקת בארבעה אחוזים, מה שקראנו ארבעה אחוזים שאלה הכספים של המרכזים.
<מירב ישראלי: תקנה 3 עוסקת בסוגי השירותים שהם יכולים לתת מהכספים של האגודות עצמן שבתיקון מספר 7 בעצם נקבע שהם יועברו ישירות לאגודות.
<מירב ישראלי: סוגי שירותים סוגי השירותים שארגון ספורט נתמך רשאי לספק בתשלום לאגודות ספורט או למועדוני ספורט הם אלה: סיוע וייעוץ משפטי.
<מירב ישראלי: סיוע וייעוץ בנושאים מקצועיים, כלכליים וחשבונאיים.
<מירב ישראלי: רכישת פוליסות ביטוח.
<מירב ישראלי: רכישת ציוד ספורט.
<מירב ישראלי: העברה מרוכזת של תשלומים שאותם נדרשים אגודות ספורט או מועדוני ספורט להעביר לאיגודי ספורט או להתאחדויות ספורט.
<מירב ישראלי: סיוע בהקמת קבוצות חדשות לפי הוראות שיפרסם הארגון לעיון אגודות ספורט ומועדוני ספורט.
<מירב ישראלי: יש לי כאן הערה לעניין אופן הפרסום ותכף אומר אותה כי אולי יש לזה פתרון.
<מירב ישראלי: הקניית ידע מקצועי לספורטאים, למאמנים, לאוהדים ולנושאי משרה באגודות ספורט ובמועדוני ספורט וארגון כנסים ופעילויות הדרכה.
<מירב ישראלי: הבנתי שכאן רוצים להוסיף פסקה.
<נאור גלילי: לא כאן.
<נאור גלילי: בהמשך.
<מירב ישראלי: לגבי אופן הפרסום.
<מירב ישראלי: אני חשבתי שאולי כדאי להגיד משהו יותר קונקרטי לגבי אופן הפרסום כדי שזה יהיה ברור שזה פומבי ומגיע לאגודות.
עמרם מצנע: מה את מציעה?
<מירב ישראלי: בדרך כלל כאשר מדובר במשרדי ממשלה, אנחנו אומרים אתר אינטרנט או משהו כזה.
<מירב ישראלי: אני לא יודעת אם זה רלוונטי למרכזים, אם יש אפשרות כזאת.
<מירב ישראלי: איך התכוונתם לפרסם את זה כדי שיגיע לקבוצות?
<מירב ישראלי: בעיקרון כתוב כאן שיש הוראות והסיוע לקבוצות חדשות יהיה לפי הוראות שאתם תפרסמו כדי שזה יהיה שוויוני.
<מירב ישראלי: איך זה מופץ?
<נאור גלילי: אני רוצה שתבינו חלק מהדברים.
<נאור גלילי: כאשר מקימים קבוצות, מה שקורה באמת בשטח.
<נאור גלילי: יש פניות יזומות שלנו לישובים מסוימים כאלה ואחרים על מנת להקים קבוצות חדשות במדינה ויש פניות שבאות מהציבור, מהישובים עצמם, מאנשים שמשוגעים לדבר, שרוצים לעשות את זה, לפתח וכולי.
<נאור גלילי: אני לא רואה כאן איזשהו מנגנון שניתן לפרסם אותו.
<מירב ישראלי: זאת בעיה, כי לפי התקנות אתם צריכים לפרסם.
עמרם מצנע: יש לכם אתרי אינטרנט?
<נאור גלילי: כן.
עמרם מצנע: אז שיהיה בהם פרסום.
<נאור גלילי: גם באתר אנחנו מפנים את מי שרוצה להקים קבוצות.
<מירב ישראלי: לפני כן צריך להבין שזה מחייב אתכם.
<מירב ישראלי: זאת אומרת, התקנות האלה מחייבות אתכם לפני שאתם בעצם מעניקים סיוע לקבוע הוראות.
<מירב ישראלי: זה מחייב אתכם.
עמרם מצנע: הוראות שלכם, כל אחד בפני עצמו.
<מירב ישראלי: של המרכזים.
<יורם ארנשטיין: לכל אחד מהארגונים שלנו יש הוראות פנימיות.
<יורם ארנשטיין: אנחנו קוראים לזה תקנות שבעצם הן מאושרות על ידי המוסדות העליונים שלנו, דירקטוריון ואסיפה כללית, ואנחנו נפרסם אותן.
עמרם מצנע: מה שנכתוב כאן, שיפרסם הארגון לרבות באתרי האינטרנט.
<יורם ארנשטיין: כשאני מסתכל על זה, יש כאן רק דבר אחד שחסר וזה סיוע לקבוצות קיימות.
<יורם ארנשטיין: גם שם יש לנו מה שנקרא הוראות שהעברנו.
עמרם מצנע: היכולת שלכם או הזכות שלכם לפרסם נהלים ותקנות פנימיות שלכם, קיימות תמיד בכל נושא כל עוד הן לא מפירות את החוק או את התקנות.
עמרם מצנע: זה לגיטימי שכל ארגון מפרסם נהלים משלו.
עמרם מצנע: יש דברים שאנחנו בחוק או בתקנות מחייבים יש דברים שאתם עושים אותם ברשות עצמכם.
<מירב ישראלי: הכשרת נושאי משרה מנהל או יושב ראש של אגודת ספורט או מועדון ספורט, המקבלים תמיכה לפי סעיף 9(ב1)(3) או (4) לחוק, יעבור כתנאי לקבלת תמיכה כאמור, הכשרה בהיקף של ארבעים שעות לפחות, שיערוך מי שהוסמך לכך בידי ראש מינהל הספורט במשרד התרבות והספורט (להלן - ראש המינהל).
<מירב ישראלי: תכנית ההכשרה תאושר בידי ראש המינהל, ובלבד שתכלול את הנושאים הבאים?
<מירב ישראלי: תפעול ומבנה ארגוני באגודות ומועדונים, פיתוח קבוצה ואסטרטגיה.
<מירב ישראלי: אתיקה בספורט.
<מירב ישראלי: ניהול תקציב, דוחות כספיים והיבטים חשבונאיים.
<מירב ישראלי: השגת מימון ציבורי וחסויות לפעילות.
<מירב ישראלי: ניהול ספקים ורכש.
<מירב ישראלי: ביטוח וניהול סיכונים.
<מירב ישראלי: סוגיות במשפט ספורט.
<מירב ישראלי: שיווק ופרסום.
<מירב ישראלי: כאן רציתם להוסיף פסקה.
<נאור גלילי: היבטי בטיחות בקיום אירועי ספורט.
<קריאה: אולי את רוצה להוסיף את הרקע.
<מירב ישראלי: אני מבינה שהכוונה בעיקר להוראות של חוק איסור אלימות בספורט.
<מירב ישראלי: הוראות חוק איסור אלימות בספורט בעצם מחייבות מינוי של כל מיני בעלי תפקידים כמו אחראי בטיחות, אחראי ביטחון, סדרנים וכל מיני דברים מהסוג הזה.
<מירב ישראלי: זה בעצם התנהלות באירוע ספורט.
<מירב ישראלי: התנהלות בנושאים של ביטחון ובטיחות בעיקר.
<מירב ישראלי: הרעיון הוא לתת במסגרת ההכשרה הזאת איזשהו רקע כללי והנחיות על ההוראות האלה ואיך מתנהלת קבוצה באירועי ספורט.
<מירב ישראלי: אני מבינה שזאת הכוונה.
<זאב דיבסק: לא, זה לא מדויק.
<זאב דיבסק: אם מותר לי להבהיר.
<זאב דיבסק: צריך לזכור שבמסגרת חוק איסור אלימות בספורט, מוטלות גם חובות מתוקף החוק על מארגן אירוע הספורט.
עמרם מצנע: לא תמיד מנהל הקבוצה הוא גם מנהל האירוע.
<זאב דיבסק: לא.
<זאב דיבסק: תרשה לי, בדיוק ניסיתי להסביר.
<זאב דיבסק: יש בעצם שלושה בעלי תפקידים שהם מוגדרים פורמלית.
<זאב דיבסק: אם אני מתחיל מהחלק העליון, זה מנהל בטיחות בספורט שזה אדם שעובר הכשרה מאוד מאוד ארוכה, כ-250 שעות לימוד, שהוא מהנדס וכיוצא בזה.
<זאב דיבסק: השני הוא מנהל אירוע שאליו אתה התכוונת, שהוא מקבל באמת הכשרה די גדולה, מכיר את כל הדרישות גם של משטרת ישראל וגם של החקיקה הקיימת וכמובן גם דרישות בטיחות שנגזרות מתוקף תפקידו.
<זאב דיבסק: העניין הוא שבחלק מהמקרים, נקרא לזה יושב ראש הארגון של הספורט, הוא גם משמש כבעל תפקיד באירוע וכרגע, במצב הקיים, בעצם הוא לא מקבל שום הכשרה.
<זאב דיבסק: הוא לא יודע מה החובות שלו, הוא לא יודע מה האחריות שלו.
<זאב דיבסק: זה היום במצב הקיים.
עמרם מצנע: הוא צריך לקבל הכשרה.
<זאב דיבסק: הוא צריך לקבל הכשרה.
עמרם מצנע: אנחנו מדברים כאן על מה יהיה הסילבוס או הנושאים.
עמרם מצנע: צריך לכתוב כאן הדרכה בנושא החוקים.
<זאב דיבסק: אני הצעתי לכתוב היבטי בטיחות בקיום אירוע ספורט.
<זאב דיבסק: זה נושא שיש לו השלכה מאוד מאוד רחבה.
יעקב פרי: חשוב שהדברים יהיו ברורים.
יעקב פרי: אתה מתכוון למשהו שמאוד ברור לנו מהו והוא בוודאי נצרך ואין ספק בזה שצריך הכשרה, אלא שההכשרה הזאת המהותית שאתה מבקש אותה לבעל התפקיד שיהיה יושב ראש הארגון, אם התיקון יעבור, זה לא יכול להיות כאן.
יעקב פרי: אנחנו יכולים לומר כאן שבמסגרת כל הדברים שההכשרה שנושא המשרה יעסוק בהם, נעסוק גם בהיבטים בניהול אירוע ספורט אבל זה רק אודות הצורך בהכשרה כזאת והצורך בכך שיש לו את האחריות הזאת.
יעקב פרי: המקור שיסמיך ויורה על ההכשרה לא יכול להיות כאן אלא הוא צריך להיות בחוק לאיסור אלימות.
<אורי שפר: הוא לא מתכוון לזה.
<אורי שפר: יש כאן אי הבנה.
<אורי שפר: אני חושב ששניהם אומרים אותו הדבר.
יעקב פרי: אנחנו לא אומרים אותו הדבר.
<אורי שפר: אני חושב שכן ואני אנסה להסביר גם למה.
<אורי שפר: משרד הכלכלה אומר מי שמנהל קבוצה או מנהל מועדון, חשוב שהוא ידע מה החוק מחייב גם בנושא בטיחות.
<אורי שפר: את הפרק הזה, להביא מידע בנושא הזה, לא להכשיר אלא להביא את המידע, מבקש משרד הכלכלה לכלול בתכנית ולדעתי בצדק רב.
יעקב פרי: עם זה אני מסכים לחלוטין.
<אורי שפר: זה מה שהוא אומר.
עמרם מצנע: אני חוזר על הצעתי.
עמרם מצנע: צריך כאן להיכנס עוד סעיף בו ייאמר הכרות עם החוקים הנוגעים לספורט.
יעקב פרי: זה כבר קיים.
יעקב פרי: כתוב כאן סוגיות במשפט ספורט.
יעקב פרי: אני חשבתי שאפשר לומר היבטים בניהול אירוע ספורט.
עמרם מצנע: זה לא רק בטיחותיים.
יעקב פרי: זה כולל כמובן את העניין הבטיחותי.
<זאב דיבסק: על מנת למנוע אי הבנות לעתיד, אנחנו הרי מכירים את הדברים בתחומים קצת אחרים, חשוב מאוד שתהיה כאן האמירה המפורשת של בטיחות בקיום אירוע הספורט.
<זאב דיבסק: אתה רוצה לקרוא לזה ניהול ובטיחות בקיום אירוע הספורט?
<זאב דיבסק: אין לי בעיה אבל המילה בטיחות חייבת להיות כאן.
<זאב דיבסק: בסופו של דבר חייבים להבין שבאמת אותו יושב ראש אגודה צריך להכיר ויש לו אחריות בעניין הזה.
<אורי שפר: אני אישית חושב שזה נכון.
<אורי שפר: אני חושב שהנושא הזה הוא חשוב מעין כמוהו והוא צריך להיכלל בתכנית הלימודים הזאת כפרק.
עמרם מצנע: תוסיפו עוד סעיף על היבטים בניהול אירועי ספורט לרבות בטיחות.
<אורי שפר: בסדר גמור.
<זאב דיבסק: כתוב לפחות ארבעים שעות.
<זאב דיבסק: אלה יכולות להיות גם 400 שעות.
<מירב ישראלי: הוספנו את פסקה (9).
<מירב ישראלי: האמור בתקנת משנה (א), יחול על מי שמכהן בתפקיד מנהל או יושב ראש של אגודת ספורט או מועדון ספורט, במשך תקופה העולה על שנה אחת ולא עבר הכשרה כאמור.
<מירב ישראלי: זאת אומרת, יש לו שנה.
<מירב ישראלי: גם אם יש תחלופה של בעל התפקיד, יש לו שנה לעבור את ההכשרה.
<מירב ישראלי: תוקף והוראת מעבר תוקפן של תקנות אלה למשך "תקופת הוראת השעה" כאמור בסעיף 3 לחוק להסדר ההימורים בספורט (תיקון מספר 7 – הוראת שעה), התשע"ד-2014 (להלן – תיקון מספר 7, הוראת שעה).
<מירב ישראלי: על אף האמור בתקנה 4(ב), מי שמכהן בתפקיד מנהל או יושב ראש של אגודת ספורט או מועדון ספורט ביום תחילתן של תקנות אלה, רשאי להשלים את ההכשרה לפי תקנה 4 עד ליום י"ט בטבת התשע"ו (31 בדצמבר 2015) כאמור בסעיף 4 לתיקון מספר 7, הוראת שעה.
<נאור גלילי: יש לנו הערה והתייחסות בה נתקלנו בימים האחרונים ושיתפתי חלק מהחברים כאן.
<נאור גלילי: הייתה התחייבות של השולחן, של החברים כאן, לגבי חובות שגולשים לשנת 2015 למעט קבוצת - - -
עמרם מצנע: בוא נדבר על זה אחרי כן כי זה לא קשור לתקנות.
עמרם מצנע: נסיים את התקנות ונדבר על זה.
עמרם מצנע: אפשר לאשר את זה?
<נאור גלילי: אפשר לשמוע את הניסוח הסופי של הסעיף שהוספנו?
<מירב ישראלי: נוספת פסקה (9) לתקנה 4(א) שאומרת: היבטים של ניהול אירועי ספורט לרבות בטיחות.
<מירב ישראלי: זה כמובן כפוף עוד לניסוח של נוסח החוק במשרד המשפטים, אבל זה בגדול.
עמרם מצנע: מי בעד אישור תקנות להסדר ההימורים בספורט (קביעת תחומי פעילות וסוגי שירותים של ארגון ספורט נתמך והכשרה לנושאי משרה), התשע"ד-2014?
עמרם מצנע: הוועדה מאשרת את התקנות.
<נאור גלילי: לאחרונה נוצרה בעיה קטנה, בעיה שעלתה במקרה וטוב שהיא הגיעה בשלב כזה מוקדם.
<נאור גלילי: הייתה התחייבות של השולחן ושל יושב ראש הוועדה, והיא גם כתובה, לגבי חובות שגולשים לשנת 2015 של אגודות שהן לא ליגת על בכדורגל ובכדורסל.
<נאור גלילי: הייתה התחייבות של צחי פישביין שמועצת ההימורים תישא בכל התשלומים של החובות ותקזז בשנת 2015 מהקבוצות שאמורות לקבל את ההקצבה שלהן לכיסוי החובות כמובן עם רשימה שתוגש מראש על כל המשתמע מכך.
<נאור גלילי: מבקשים לעמוד בהתחייבות מאחר וליאור מכלף שהוא האיש האחראי על הנושא הזה כתב שם באופן ברור שאותנו זה לא מעניין, תתבעו את הקבוצות.
<נאור גלילי: הוא לא היה בישיבות.
<נאור גלילי: אותו דבר גם היועץ המשפטי, יאיר שילה, שאחרי כן הצטרף למסכת של המיילים, גם הוא אמר שהוא לא יודע, תספרו לי, תכתבו והוא יקבל החלטה.
<נאור גלילי: זה משהו שנוגד את הסיכומים שהיו כאן ואנחנו מבקשים לעמוד על הסיכומים.
<נטליה סטרחוב: הוא לא כתב שהוא לא יודע אלא הוא כתב חוות דעת משפטית.
<נאור גלילי: הוא כתב לי במייל.
<נטליה סטרחוב: בסדר, במייל, אבל זאת עדיין חוות דעת משפטית.
<נטליה סטרחוב: זה לפי הבנתו, לפי לשון החוק.
<נטליה סטרחוב: מה-1 בינואר 2015 המועצה אינה יכולה להמחות את הזכות.
<נטליה סטרחוב: היא יכולה להעביר את הכספים לקבוצות ישירות ואנחנו יכולים גם לתת מקדמות.
<נטליה סטרחוב: זאת האפשרות שהועלתה גם כאן.
<נטליה סטרחוב: אתם תקבלו את זה ישירות מהקבוצות.
<נאור גלילי: זאת לא הייתה ההתחייבות.
<נטליה סטרחוב: זאת לשון החוק וכך כתוב במפורש.
<נטליה סטרחוב: אין בפני את נוסח החוק, אבל כך כתוב במפורש, אלא אם כן נקבל חוות דעת אחרת על פיה נפעל.
<יצחק לארי: אתה מצטט את ליאור ואת יאיר, אבל אנחנו פועלים על פי חוק.
<יצחק לארי: אנחנו ביקשנו חוות דעת משפטית.
<יצחק לארי: אני אדיש.
<יצחק לארי: מה-1 בינואר 2015 אומרים לי שאני הטוטו מעביר את כל הכספים ישירות לקבוצות ואין לי מנדט להעביר כספים שלא לקבוצות.
<יצחק לארי: אתם באים וטוענים, נכון, יש חובות שתגררו.
<קריאה: לא שטוענים.
<קריאה: יש הבטחה.
עמרם מצנע: תכף נביא את הנוסח ונקריא אותו.
עמרם מצנע: בצד אישור החוק הייתה הבנה בין היושבים כאן, שאני פשוט ניסחתי אותה.
עמרם מצנע: בין משרד התרבות והספורט, הטוטו וכל מי שהיה כאן הייתה הבנה וניסחנו אותה שבמידה ויהיו חובות שלא יסולקו עד סוף שנת 2014, הטוטו ימצא את הדרך להעביר את הכספים אחרי שאתם תבדקו ותאשרו שזה אכן חוב.
עמרם מצנע: הניסוח שם כולל שאלה לא הקבוצות בליגות הבכירות, לקזז את החוב.
עמרם מצנע: היועצים המשפטיים צריכים לשבת ולמצוא לזה את הטיפול.
עמרם מצנע: זה היה הסיכום ובסיכום הזה צריך לעמוד.
<יורם ארנשטיין: אם אי אפשר לעשות את זה אחרי ה-1 בינואר, צריך לעשות את זה לפני ה-1 בינואר.
עמרם מצנע: לא, מה שאפשר לעשות לפני ה-1 בינואר, לעשות.
<יורם ארנשטיין: אם חוות הדעת המשפטית אומרת שאי אפשר לעשות את זה לאחר ה-1 בינואר, צריך לעשות לפני.
<נטליה סטרחוב: לא, זה לא מה שהיא אומרת.
<נטליה סטרחוב: היא אומרת שאנחנו מעבירים ישירות לקבוצות.
<יורם ארנשטיין: כן, אבל רק מה-1 בינואר 2015.
<נטליה סטרחוב: מה-1 בינואר.
<נטליה סטרחוב: נכון.
<נטליה סטרחוב: אנחנו מוכנים לתת מקדמה.
עמרם מצנע: תקשיבו למה שהוא אומר.
עמרם מצנע: הוא אומר לא ליצור את הבעיה הזאת של אחרי ה-1 בינואר, ואני מציע, אם יש לכם חובות עליהם אתם יודעים, תעבירו להם כבר עכשיו.
<יצחק לארי: זה תלוי בהם.
<יצחק לארי: אתה צודק.
עמרם מצנע: אם יש לכם חובות שאתם כבר יודעים עליהם, תעבירו אליהם כבר עכשיו.
<נאור גלילי: השאלה אם יש נכונות לפתור את זה.
עמרם מצנע: נכונות יש.
<נאור גלילי: היושב ראש הנכבד ניסח הסכמה.
<יצחק לארי: מה הציפייה שלכם?
<יצחק לארי: שנגדיל כסף לקבוצות?
<נאור גלילי: שלא יהיו חובות.
<יצחק לארי: כרגע, לא יהיו חובות, זה תלוי בכם.
<יצחק לארי: הקיזוז עד סוף שנת 2014, אתם מקבלים את הכסף ישירות למרכז ולכן רק אתם יכולים לקזז לקבוצה את החוב שלה.
<יורם ארנשטיין: זה מה שאנחנו עושים.
<יצחק לארי: שנוסיף לקבוצות עוד כסף?
<יורם ארנשטיין: לא.
<יצחק לארי: אין לנו מנדט לזה.
<יורם ארנשטיין: לא, מהכסף שמגיע עד 2015.
<יצחק לארי: אמרנו שמהכסף המגיע ל-2015 - - -
<יורם ארנשטיין: לא לקבוצות.
<יורם ארנשטיין: אלינו.
<יצחק לארי: אמרתי, מהכסף המגיע ל-2015 לקבוצות, יצטרכו היועצים המשפטיים למצוא פתרון.
עמרם מצנע: בואו נגיד שכולנו עומדים מאחורי הסיכום הזה ונדאג שהוא ימומש.
עמרם מצנע: עכשיו עוד לא הגענו ל-2015, תנסו להעביר רשימה של חובות.
עמרם מצנע: תנסו לסגור את החובות האלה.
<יורם ארנשטיין: אין ממה לקזז.
<נאור גלילי: אין מאיפה לקחת ולקזז כי עד סוף השנה זה חוב בפני עצמו ומעבר לזה יש, סתם דוגמה, 10,000 שקלים שגושים ל-2015.
<נאור גלילי: אין לנו בעיה לתת רשימה עד 1 לדצמבר אפילו, לתת רשימה עם כל החובות שגולשים לשנת 2015 ושמועצת ההימורים התחייבה להעביר לנו את הכספים בגין החובות הללו.
אורלי פרומן: צריך לראות בדיוק את הניסוח.
אורלי פרומן: אתה אומר שגובה החוב הוא מעבר לשוטף של 2014 ולאחר שניסיתם במשא ומתן מול הקבוצה לגבות את החוב הזה.
<נאור גלילי: אין לנו דרך אחרת לגבות את זה.
<יורם ארנשטיין: אנחנו יודעים כבר היום מה החובות שיעמדו במרכז הפועל ב-31 לדצמבר 2014.
<יורם ארנשטיין: כל אחד מתייחס על פי מה שמגיע לי ואנחנו מקזזים מכל אלה שחייבים.